Mavzu: Respublikada axolini ijtimoiy muhofaza qilish sog'liqni saqlash tizimida olib borilgan kompleks chora tadbirlar - bet 14

|
Mavzu: Respublikada axolini ijtimoiy muhofaza qilish sog'liqni saqlash tizimida olib borilgan kompleks chora tadbirlar
|
bet | 14/20 | Sana | 12.01.2024 | Hajmi | 117,05 Kb. | | #135477 |
Bog'liq Mavzu Respublikada axolini ijtimoiy muhofaza qilish sog\'liqni s4. Tibbiy yordam sifati va qulayligini oshirish, sog‘lom turmush tarzini qo‘llab-quvvatlash, yuqumli va yuqumli bo‘lmagan kasalliklarning oldini olish hamda ularga qarshi kurashish
1. Yirik ko‘p tarmoqli davolash muassasalarini, shu jumladan tor ixtisoslikdagi maxsus tibbiyot tashkilotlarini (ularning filiallarini) birlashtirish hisobiga tashkil etish orqali joylarda yuqori sifatli tibbiyot xizmatlaridan foydalanish imkoniyatini oshirish.
2. Asosiy va eng ko‘p uchraydigan kasalliklar va holatlar bo‘yicha isbotlovchi tibbiyotga asoslangan hamda xalqaro standartlarga uyg‘unlashtirilgan milliy klinik standartlarni ishlab chiqish va joriy etish.
3. Xizmatlar ko‘rsatish texnologiyasi, zarur kadr resurslari, dori vositalari va sarflash materiallari tavsiflashni nazarda tutadigan sog‘liqni saqlash sohasidagi tibbiy xizmatlarning yagona reyestrini yaratish.
4. Tibbiy yordam ko‘rsatish bosqichlarining maqbul ketma-ketligi va izchilligini ta’minlaydigan bemorlarga yo‘nalish beruvchi sxemalarni ishlab chiqish hamda joriy etish.
5. Oliy tibbiy ta’lim muassasalarining klinikalarini yanada rivojlantirish, ularning moddiy-texnika bazasini, kadrlar salohiyatini mustahkamlash, tashxis qo‘yish va davolashning yuqori texnologik usullarini joriy etish, shu jumladan “ta’lim — amaliyot — fan” aloqasi yagonaligi prinsipi asosida ularni 4-darajagacha modernizatsiya qilish.
6. Sog‘liqni saqlash amaliyotiga xalqaro standartlarga muvofiq kichik invaziv yuqori texnologik jarrohlik aralashuvlarini (radiojarrohlik, mikrojarrohlik, robotlashtirilgan jarrohlik, shuntlash va boshqalar) joriy etish, qisqa muddatli bir kunlik ambulatoriya jarrohlik yordamini (“bir kunlik jarrohlik”ni) rivojlantirish.
7. Tibbiyot tashkilotlarida individual elektron qurilmalar yordamida qayd etilgan xavf ostidagi guruhga kiruvchi ambulatoriya bemorlarining sog‘lig‘i ko‘rsatkichlari o‘zgarishiga shoshilinch choralar ko‘rish tizimini yaratish.
8. Shoshilinch va tez tibbiy yordam xizmatini yanada rivojlantirish, uning moddiy-texnika bazasini mustahkamlash (qiyin yo‘llarda yura oladigan avtomobillar, reanimobillar va aviatsiya texnikasi bilan jihozlash), shoshilinch va favqulodda holatda harakatlanuvchi boshqa xizmatlar bilan yaqin hamkorlik o‘rnatish.
9. Regenerativ, shu jumladan biotibbiy hujayra, additiv va boshqa yangi texnologiyalarga asoslangan tibbiyotni rivojlantirish.
10. Prediktiv tibbiyotni rivojlantirish (nasliy moyillikning oldini olish), sog‘liq holatiga molekulyar-genetik tashxis qo‘yish, skrining va monitoring qilishning zamonaviy usullarini joriy etish.
11. Yuqumli bo‘lmagan kasalliklar rivojlanish omillarini, shu jumladan birlamchi tibbiy-sanitariya yordami muassasalarida xavf ostidagi guruhga kiradigan bemorlar orasida dispanserizatsiya va skrining-tadqiqotlarni, patronaj va dispanserizatsiyaning samarali modellarini joriy etish, reabilitatsiya tibbiyotini rivojlantirish, “uyda statsionar” xizmatini kengaytirish orqali erta aniqlash.
12. Katta va keksa yoshdagi fuqarolarga uzoq muddatli tibbiy yordam ko‘rsatishning zamonaviy modelini yaratish, uyda ijtimoiy va tibbiy xizmat ko‘rsatish va boshqa qator chora-tadbirlarni nazarda tutuvchi gerontologik yordam sifati va qulayligini oshirish.
13. Jamiyat sog‘liqni saqlash tizimini yanada rivojlantirish, sog‘lom turmush tarzi va to‘g‘ri ovqatlanishni keng targ‘ib qilish, fuqarolarda o‘z salomatligi va atrofdagilar sog‘lig‘i uchun javobgarlik hissini shakllantirish, shuningdek ularning madaniyati va tibbiy savodxonligini oshirish.
14. Mikrobga qarshi chidamlilik tarqalishining oldini olish, shu jumladan mikrobga qarshi terapiyaning oqilona sxema va reglamentlariga qat’iy rioya qilish, antibakterial terapiya tayinlashda mikrobiologiya diagnostikasi usullarini rivojlantirish va kengaytirish, antibakterial preparatlarning yangi turlarini ishlab chiqish.
|
|
Bosh sahifa
Aloqalar
Bosh sahifa
Mavzu: Respublikada axolini ijtimoiy muhofaza qilish sog'liqni saqlash tizimida olib borilgan kompleks chora tadbirlar
|